CELEX: 32015R1367
Language: fi
Date: 2015-06-04 00:00:00
Title: Komission delegoitu asetus (EU) 2015/1367, annettu 4 päivänä kesäkuuta 2015, delegoidun asetuksen (EU) N:o 807/2014 muuttamisesta vuosien 2007–2013 maaseudun kehittämisohjelmia koskevien siirtymäsäännösten osalta

8.8.2015   
            
            
               FI
            
            
               Euroopan unionin virallinen lehti
            
            
               L 211/7
            
         KOMISSION DELEGOITU ASETUS (EU) 2015/1367,
   annettu 4 päivänä kesäkuuta 2015,
   delegoidun asetuksen (EU) N:o 807/2014 muuttamisesta vuosien 2007–2013 maaseudun kehittämisohjelmia koskevien siirtymäsäännösten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1305/2013 (1) ja erityisesti sen 89 artiklan,
   sekä katsoo seuraavaa:
   
               (1)
            
            
               Komission asetus (EY) N:o 1974/2006 (2) on kumottu komission delegoidulla asetuksella (EU) N:o 807/2014 (3). Delegoidun asetuksen (EU) N:o 807/2014 19 artiklassa kuitenkin säädetään, että asetusta (EY) N:o 1974/2006 sovelletaan edelleen toimiin, joita toteutetaan komission neuvoston asetuksen (EY) N:o 1698/2005 (4) nojalla ennen 1 päivää tammikuuta 2014 hyväksymissä ohjelmissa.
            
         
               (2)
            
            
               Asetuksen (EY) N:o 1974/2006 9 artiklassa asetetaan yläraja maaseuturahaston rahoitusosuuksien siirroille, joita jäsenvaltiot voivat tehdä maaseudun kehittämisohjelmien toimintalinjojen välillä, ja asetetaan määräaika, jonka kuluessa tällaisista muutoksista on ilmoitettava komissiolle ja komissio arvioi nämä muutokset.
            
         
               (3)
            
            
               Jäsenvaltioissa jatkuvat taloudelliset vaikeudet ovat vaikuttaneet merkittävästi erityisten toimintalinjojen toteuttamiseen maaseudun kehittämisohjelmissa vuosina 2007–2013.
            
         
               (4)
            
            
               Uuden ohjelmakauden oikeusperustan myöhäinen hyväksyminen on viivästyttänyt huomattavasti vuosien 2014–2020 maaseudun kehittämisohjelmien hyväksymistä ja vähentänyt edelleen jäsenvaltioiden mahdollisuuksia tukea maaseudun taloutta.
            
         
               (5)
            
            
               Jotta jäsenvaltiot voisivat investoida kaikki mahdolliset resurssit kasvun ja työpaikkojen edistämiseen, niille olisi annettava mahdollisuus hyödyntää varoja, jotka on jo sidottu unionin yhteisrahoitusohjelmien puitteissa.
            
         
               (6)
            
            
               Sen vuoksi on aiheellista lisätä toimintalinjojen välisiin siirtoihin liittyvää joustavuutta.
            
         
               (7)
            
            
               Sen vuoksi delegoitu asetus (EU) N:o 807/2014 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Lisätään delegoidun asetuksen (EU) N:o 807/2014 19 artiklaan kohdat seuraavasti:
   
      ”Korotetaan toimintalinjojen välisten siirtojen ylärajaa asetuksen (EY) N:o 1974/2006 9 artiklan 2 ja 4 kohdassa säädetystä 3 prosentista 5 prosenttiin.
      Pidennetään määräaikaa, johon mennessä komissiolle on ilmoitettava ohjelmamuutoksista, asetuksen (EY) N:o 1974/2006 9 artiklan 3 kohdassa säädetystä 31 päivästä elokuuta 201530 päivään syyskuuta 2015.
      Lyhennetään määräaikaa, jonka kuluessa komissio arvioi pyydetyt muutokset, asetuksen (EY) N:o 1974/2006 9 artiklan 6 kohdassa säädetystä neljästä kuukaudesta kolmeen kuukauteen.”
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 487.
   
      (2)  Komission asetus (EY) N:o 1974/2006, annettu 15 päivänä joulukuuta 2006, Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä (EUVL L 368, 23.12.2006, s. 15).
   
      (3)  Komission delegoitu asetus (EU) N:o 807/2014, annettu 11 päivänä maaliskuuta 2014, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 täydentämisestä ja siirtymäsäännöksistä (EUVL L 227, 31.7.2014, s. 1).
   
      (4)  Neuvoston asetus (EY) N:o 1698/2005, annettu 20 päivänä syyskuuta 2005, Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen (EUVL L 277, 21.10.2005, s. 1).